**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL** **PASTATO – SPORTO SALĖS KRETINGOS G. 44, KLAIPĖDOJE, PASKIRTIES PAKEITIMO**

**“**

**1. Sprendimo projekto esmė, tikslai ir uždaviniai.**

Šiuo sprendimu Klaipėdos miesto savivaldybės taryba (toliau – Taryba) leidžia atlikti pastato – sporto salės Kretingos g. 44, Klaipėdoje, 336,01 kv. metro bendrojo ploto (unikalus Nr. 2196-3002-7027, pastatas pažymėtas plane 3U1p, patalpų žymėjimo indeksai: 1-3 (56,22 kv. m), 1-9 (38,64 kv. m), 1-10 (10,66 kv. m), 1-11 (5,65 kv. m), 1-13 (1,62 kv. m), 1-14 (13,84 kv. m), 1-15 (1,50 kv. m), 1-16 (9,82 kv. m), 1-17 (43,49 kv. m), 1-18 (12,15 kv. m), 1-19 (4,72 kv. m), 1-20 (7,29 kv. m), 1-21 (2,71 kv. m), 1-24 (68,04 kv. m), 1-37 (11,19 kv. m), 1-38 (11,56 kv. m), 1-39 (8,49 kv. m), 1-40 (12,35 kv. m), 1-41 (2,66 kv. m), 1-42 (2,44 kv. m), 1-43 (4,47 kv. m), 1-44 (2,68 kv. m), 1-45 (2,59 kv. m), 1-46 (1,23 kv. m) paskirties keitimą iš sporto į mokslo.

**2. Projekto rengimo priežastys ir kuo remiantis parengtas sprendimo projektas.**

Viešoji įstaiga Klaipėdos licėjus (toliau – Licėjus) pateikė Klaipėdos miesto savivaldybės administracijai prašymą dėl pagal panaudos sutartį Licėjaus laikinai neatlygintinai valdomo ir naudojamo, Klaipėdos miesto savivaldybei nuosavybės teise priklausančio pastato –sporto salės Kretingos g. 44, Klaipėdoje paskirties pakeitimo iš sporto į mokslo.

Licėjus siekia įdiegti tarptautinio bakalaureato diplomo programas. Įgyvendinimo metu numatyta pagal parengtą ir patvirtintą projektą negyvenamosiose patalpose įrengti gamtos mokslų laboratoriją, mokymos klases, biblioteką ir kitas mokymo reikmėms reikalingas patalpas, kas yra būtina siekiant įgyvendinti tarptautinio bakalaureato diplomo programos projekto keliamus reikalavimus.

**3. Kokių rezultatų laukiama.**

Pakeitus pastato – sporto salės Kretingos g. 44, Klaipėdoje (unikalus Nr. 2196-3002-7027, pastatas pažymėtas plane 3U1p) paskirtį iš sporto į mokslo, Licėjus galės įdiegti tarptautinio bakalaureato diplomo programas.

**4. Sprendimo projekto rengimo metu gauti specialistų vertinimai.**

Nėra.

**5. Lėšų poreikis sprendimo įgyvendinimui.**

Šio sprendimo įgyvendinimui lėšos poreikis nėra nurodytas.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma. Teigiamos pasekmės – pakeitus pastato‑ sporto salės paskirtį, viešoji įstaiga Klaipėdos licėjus galės įgyvendinti tarptautinio bakalaureato programas, Licėjaus ugdytiniai galės siekti tarptautinio bakalaureato diplomo.

Teikiame svarstyti šį sprendimo projektą.

PRIDEDAMA:

1. Viešosios įstaigos Klaipėdos licėjus 2018 m. birželio 8 d. raštas Nr. SD-87 „Dėl panaudos sutarties pakeitimo“, 1 lapas;

2. 2013 m. gegužės 14 d. Savivaldybės turto panaudos sutartis Nr. J9-540, 3 lapai.

Turto skyriaus vedėjas Edvardas Simokaitis